**2018-05-29 vykusio darbuotojų anoniminės anketos "Darbuotojų tolerancijos korupcijai nustatymas" rezultatai.**

Anketavimo metu SODROS duomenimis įstaigoje dirbo 72 darbuotojai (įskaitant vaiko priežiūros atostogose esančius asmenis), į anketos klausimus atsakė 58, tai sudaro 80 proc. visų respondentų, kadangi skaičius viršija 50 proc. anketavimas laikomas įvykdytu.

Atliekant tolimesnę duomenų analizę 58 atsakiusiųjų skaičių laikysime 100 proc. darbuotojų.

1. Į klausimą „Ar įstaigoje yra paplitusi situacija, kai darbuotojams norima papildomai atsilyginti už atliktą darbą? 2 darbuotojai (3 proc.) mano, jog tokia praktika paplitusi, 45 darbuotojai (78 proc.) pažymėjo, jog nemano, kad papildomo atlygio siūlymas yra paplitęs įstaigoje, likusieji negali atsakyti/ nežino.
2. Į klausimą ” Ar yra buvę situacijų, kai Jums ar Jūsų kolegai buvo siūlomas kyšis? 56 respondentai (97 proc.) atsakė, jog ne ir 1 asmuo nurodė, jog kyšis buvo siūlytas.
3. Jeigu buvo siūlomas kyšis, kokia forma jis buvo siūlomas? Į šį klausimą turėjo atsakyti tik tie respondentai, kurie 2 klausime atsakėte „Taip“, tačiau, kad buvo siūlomi Maisto produktai pažymėjo 4 apklausos dalyviai (7 proc.).
4. Norint sužinoti, ar darbuotojai pranešė, jog Jiems ar Jų kolegai buvo siūlomas kyšis, užduotas klausimas, į kurį turėjo atsakyti tik tie asmenys, kurie 2 klausime atsakė „Taip“.  Tačiau anketoje 1 asmuo nurodė, jog pranešė, tačiau nedetalizavo kam ir net 5 asmenys (9 proc.) nurodė, jog apie kyšio siūlymą jie nepranešė.
5. Į klausimą, ar praneštumėte, jeigu ateityje Jūs susidurtumėte su korupcijos apraiškomis darbe, atsakymai pasiskirstė taip: 57 proc. atsakiusiųjų nurodė, jog praneštų apie tokią veiką, 40 proc., negali atsakyti arba nežino ir 3 proc. nieko neinformuotų.
6. Darbuotojų buvo paprašyta nurodyti ar jie žino, kur kreiptis dėl korupcinio pobūdžio veikos ir įvardinti konkrečiai į ką jie kreiptųsi. 79 proc. pažymėjo, jog žino į ką kreiptis, iš jų 22 proc. neįvardijo nieko, likusieji nurodė vieną arba kelis variantus. Daugiausia darbuotojai (51 proc.) kreiptųsi į įstaigos vadovą ir tiesiogiai į Specialiųjų tyrimų tarnybą (29 proc.).
7. Atsakymai į klausimą „Ar Jūs esate girdėję apie įstaigoje vykdomas korupcijos prevencijos priemones?“ pasiskirstė taip –46 asmenys (79 proc.) apklausoje dalyvavusių respondentų teigė, jog „taip, apie tokias priemones yra girdėję“, 12 (21 proc.) teigė, jog nėra girdėję apie jokias prevencines priemones.
8. Asmenų, kurie nėra girdėję apie korupcijos prevencijos priemones paprašėme nurodyti galimas priežastis, dėl kurių, jų manymų jie nėra informuoti apie įstaigoje vykdomą prevenciją. Nors negirdėjusiųjų apie prevenciją buvo 12 asmenų, į šį klausimą atsakė 15 respondentų. Atsakymai pasiskirstė netolygiai – 14 proc. atsakiusiųjų nurodė, jog net nežino, kad Kūdikių namuose yra vykdoma korupcijos prevencija, 79 proc. pasisakiusiųjų teigė, jog jiems tai man tai neaktualu, nes nėra susiję su tiesioginiu darbu po 1 respondentą pasirinko atsakymus, jog nežino, kur tokią informaciją rasti ir kita.

 Apžvelgus anoniminės anketos duomenis, darytina išvada, jog Klaipėdos sutrikusio vystymosi kūdikių namuose nėra paplitusi situacija, kuomet darbuotojams siūloma papildomai atsilyginti. Didžioji dauguma darbuotojų žino apie įstaigoje vykdomą antikorupcinį švietimą ir prevencines priemones, bei susidūrę su nusikalstama veika tikslingai kreiptųsi į įstaigos vadovą, Specialiųjų tyrimų tarnybą, savo tiesioginį vadovą ar už korupcijos prevenciją atsakingą asmenį. Siektina, kad visi darbuotojai informuotų atsakingus asmenis apie neteisėtą veiką, todėl rekomenduotina tęsti įstaigoje vykdomas korupcijos prevencijos priemones, akcentuojant gresiančią baudžiamąją atsakomybę už korupcinio pobūdžio veiką ar informacijos susijusios su tokia veika slėpimą.